Simon Grindalen

Simon Grindalen (født 13. mars 1903 i Elverum, død 27. september 1968) var en norsk politiker og gårdbruker. Han var medlem av Nasjonal Samling, og ble i oktober 1941 oppnevnt av NS-regimet som ordfører i Elverum. Han var også hovedordfører for NS i Hedmark under krigen.

Grindalen ble tidlig med i partiet, etter å ha meldt seg ut av Høyre, og bidro til å bygge opp Nasjonal Samling i Østerdalen. Da krigen kom ble han arrestert av det norske militæret, for at han ikke skulle hjelpe tyskerne.

Under den tyske okkupasjonen ble Grindalen gård i Elverum et samlingspunkt og senter for Nasjonal Samling i Østerdalen. Vidkun Quisling var en hyppig gjest og nær venn av familien.Ikke flau over NS-bestefaren - Østlendingen 8. november 2010 Det er blitt hevdet at Grindalen hjalp en del mennesker unna tyskerne, og han ble forsøkt fjernet som ordfører av Oliver Møystad og Asbjørn Hoelseth, uten hell. På samme måte som andre ordførere skrev han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.Ordførerrapportene våren 1940; digitalarkivet.no

Grindalen ble dømt til åtte års fengsel under landssvikoppgjøret.

 Referanser 

Kategori:Personer fra Elverum kommune
Kategori:Norske bønder
Kategori:NS-ordførere i Hedmark
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen
Kategori:Ordførere i Elverum